கேள்வி: சொகூர் சுல்தானகம் - பொது பற்றி தகவல் சொல்.
பதில்: ஜொகூர் சுல்தானகம், அதன் ஆட்சியின் உச்சத்தில், இன்றைய நவீன கால ஜொகூர், பகாங், திராங்கானு மற்றும் கிள்ளான் ஆற்றில் இருந்து லிங்கி மற்றும் தஞ்சோங் துவான், மூவார், பத்து பகாட் மாவட்டம் வரையிலான பிரதேசங்களைக் கட்டுப்படுத்தியது. சிங்கப்பூர், புலாவ் திங்கி மற்றும் தீபகற்ப மலேசியாவின் கிழக்குக் கடற்கரையில் உள்ள கரிமுன் தீவுகள் ''(Karimun),'' பிந்தான் தீவு, புலாங் ''(Bulang),'' லிங்கா ''(Lingga),'' புங்குரான் தீவுகள் ''(Bunguran);'' சுமத்திராவில் உள்ள பெங்காலிஸ் ''(Bengkalis),'' கம்பார், சியாக் சுல்தானகம் தீவுகளையும் தன் கட்டுப்பாட்டில் வைத்து இருந்தது.
கேள்வி: சொகூர் சுல்தானகம் - காலனித்துவ ஆட்சி குறித்து விரிவாக சொல்லுங்கள்.
பதில்: காலனித்துவ காலத்தில், பிரதான நிலப்பகுதி பிரித்தானியரால் நிர்வகிக்கப்பட்டது. இந்தோனேசியப் பகுதி டச்சுக்காரர்களால் நிர்வகிக்கப்பட்டது. இதனால் பின்னர் ஜொகூர் சுல்தானகம் இரு பிரிவுகளாகப் பிரிக்கப்பட்டது. (ஜொகூர் சுல்தானகம்; மற்றும் ரியாவு). 1946-இல், ஜொகூர் சுல்தானகத்தின் பிரித்தானிய பிரிவு மலாயா ஒன்றியம் ''(Malayan Union)'' அமைப்பில் ஒரு பகுதியாக மாறியது. இரண்டு ஆண்டுகளுக்குப் பிறகு, மலாயா கூட்டமைப்பு ''(Federation of Malaya)'' சேர்ந்தது. பின்னர் 1963-இல் மலேசியா கூட்டமைப்பிலும் இணைந்தது. 1949-இல், டச்சுப் பிரிவு இந்தோனேசியாவின் ஒரு பகுதியாக மாறியது.
கேள்வி: சொகூர் சுல்தானகம் - பிந்தான் தீவு தீக்கிரை பற்றி விளக்கவும்.
பதில்: சுல்தான் முகமது ஷாவின் அச்சுறுத்தல்களை அடியோடு களைந்து விட வேண்டும் என்று போர்த்துக்கீசியர்கள் நினைத்தனர். ஆக பிந்தான் தீவையே அழித்துவிட முடிவு செய்தார்கள். ஒரு பெரும் படையைத் திரட்டி பிந்தான் தீவிற்கு அனுப்பினர். இது 1526-ஆம் ஆண்டில் நடந்தது. அந்தப் படைக்கு பெட்ரோ மாஸ்காரன்காஸ் ''(Pedro Mascarenhas)'' என்பவர் தலைமை தாங்கினார். பிந்தான் தீவையே அழித்து விட வேண்டும் என்று போர்த் தளபதிக்கு கட்டளை இடப்பட்டது. அதன் படியே அவரும் செய்து முடித்தார். 1526-ஆம் ஆண்டு பிந்தான் தீவைத் தீயிட்டுக் கொளுத்தினார்கள்.
கேள்வி: சொகூர் சுல்தானகம் - அலாவுதீன் ரியாட் ஷா II பற்றி விளக்கவும்.
பதில்: சுல்தான் முகமது ஷாவும் அவருடைய குடும்பத்தினரும் பிந்தான் தீவில் இருந்து சுமத்திரா, ரியாவ் (Riau) தீவுக் கூட்டத்தில் இருக்கும் கம்பார் எனும் இடத்திற்குத் தப்பிச் சென்றனர். அங்கேயே சுல்தான் முகமது ஷா தன்னுடைய கடைசி நாட்களையும் கழித்தார். 1528-ஆம் ஆண்டு சுல்தான் முகமது ஷா காலமானார். அத்துடன் மலாக்கா சுல்தான்களின் வரலாற்றுக்கும் ஒரு முற்றுப் புள்ளி வைக்கப் பட்டது. அப்போது சுல்தான் முகமது ஷாவுக்கு, முசபர் ஷா ''(Muzaffar Shah)''; அலாவுதீன் ரியட் ஷா ''(Alauddin Riayat Shah II)'' என இரு மகன்கள் இருந்தார்கள். முசபர் ஷா, தீபகற்ப மலேசியாவின் வடக்குத் திசைக்குச் சென்று பேராக் சுல்தானகத்தை ''(Sultanate of Perak)'' நிறுவினார். இன்னொரு மகன் அலாவுதீன் ரியாட் ஷா II, ஜொகூருக்குச் சென்று ஜொகூர் சுல்தானகத்தை ''(Johor Sultanate)'' நிறுவினார்.
கேள்வி: சொகூர் சுல்தானகம் - ஜொகூர் சுல்தானகம் என்பது என்ன?
பதில்: 1529 ஆம் ஆண்டில், அலாவுதீன் ரியாத் ஷா II, தன் முதல் தலைநகரை ஊஜோங் தானா ''(Hujung Tanah)'' எனும் இடத்தில் நிறுவினார். இந்த இடம் கோத்தா திங்கியில் இருந்து 11 கி.மீ. தொலைவில் உள்ளது. பெக்கான் துவா ''(Pekan Tua)'' என்று இப்போது அழைக்கப் படுகிறது. அங்கு கோத்தா காரா ''(Kota Kara)'' எனும் கோட்டை ஆற்றின் கரையோரத்தில் நிறுவப்பட்டது. 1535-இல், எஸ்டெவாவோ டா காமா ''(Estêvão da Gama)'' என்பவரின் தலைமையில் சுமார் 400 போர்த்துகீசியப் படைகள் ஜொகூர் மீது படையெடுத்தன.
கேள்வி: சொகூர் சுல்தானகம் - கோத்தா காரா கோட்டை பற்றி தகவல் சொல்.
பதில்: கோத்தா காரா கோட்டை மீது வெடி குண்டுகள் வீசப்பட்டன. ஆனால் அந்தக் கோட்டை தாக்குதல்களைத் தாங்கிக் கொண்டது. இருப்பினும் போர்த்துகீசியத் துருப்புக்கள் கோட்டையின் மீது தொடர்ந்து வெடி குண்டுகளை வீசின. ஆனாலும் ஒரு கட்டத்தில் பின்வாங்க வேண்டி இருந்தது. சில நாட்கள் கழித்து மீண்டும் படை எடுத்து அந்தக் கோட்டையை எரித்து விட்டனர். அலாவுதீன் ரியாட் ஷா II, ஜொகூர் ஆற்றின் மேல்புறமாக இருந்த சயோங் பினாங்கு ''(Sayong Pinang)'' எனும் இடத்திகுப் பின்வாங்கினார். அவரின் தலைமை அதிகாரி செரி நர திராஜா ''(Seri Nara Diraja),'' சயோங் பினாங்கில் காலமானார்.
கேள்வி: சொகூர் சுல்தானகம் - அமைதி ஒப்பந்தம் பற்றி தகவல் சொல்.
பதில்: அலாவுதீன் ரியாட் ஷா II, சிறிது காலத்திற்குப் பிறகு பெக்கான் துவாவுக்குத் திரும்பி கோட்டையை மீண்டும் கட்டினார். மீண்டும் 400 போர்த்துகீசிய துருப்புக்களால் கோட்டை தாக்கப்பட்டது. அந்தப் படையெடுப்பில் 30 போர்த்துகீசியத் துருப்புக்கள் கொல்லப் பட்டனர். இந்தத் தாக்குதலைத் தொடர்ந்து, ஜொகூருக்கும் போர்த்துகீசியர்களுக்கும் இடையே ஓர் அமைதி ஒப்பந்தம் கையெழுத்தானது. 1540-ஆம் ஆண்டில், அலாவுதீன் ரியாத் ஷா தனது தலைநகரை ஜொகூர் லாமாவுக்கு மாற்றினார். ஜொகூர் லாமா ஜொகூர் ஆற்றின் முகத்துவாரத்திற்கு அருகில் உள்ளது.
கேள்வி: சொகூர் சுல்தானகம் - ஆச்சே தாக்குதல் என்பது என்ன?
பதில்: சுமத்திராவின் வடக்கு முனையில் இருந்த அச்சே சுல்தானகம் ஜொகூர் அச்சுறுத்தப்பட்டது. 1539-ஆம் ஆண்டில், சுமத்திராவின் கிழக்குக் கடற்கரையில் உள்ள ஜொகூர் சுல்தானகத்தின் துணை மாநிலமான டெலி சுல்தானகம், 160 கப்பல்களைக் கொண்ட 12,000 கடற்படையினரால் தாக்கப்பட்டது. தாக்குதலில் ஈடுபட்டவர்கள் அச்சே மக்கள், மலாக்கா மலாய் மக்கள், மலபார் பிரதேசம், குஜராத்திகள் மற்றும் துருக்கிய மக்கள். அலாவுதீன் ரியாட் ஷா தனது நண்பர்களான பேராக் மற்றும் சியாக் சுல்தானகம் ஆளுநர்களின் உதவியுடன் ஒரு கடற்படையைச் சேகரித்து, 1540-இல் டெலி சுல்தானகம் தாக்கினார்.
கேள்வி: சொகூர் சுல்தானகம் - சுங்கை பனே போர் பற்றி தகவல் சொல்.
பதில்: அவர் அருவை மீண்டும் கைப்பற்றினார். அந்தத் தாக்குதலில் 14 அச்சே கப்பல்கள் மட்டுமே மிஞ்சின. ஆயிரக் கணக்கான அச்சே துருப்புக்கள் இறந்தனர். இந்தப் போர் சுங்கை பனே போர் ''(Battle of Sungai Paneh)'' என்று அழைக்கப்படுகிறது. 1564-ஆம் ஆண்டில், அச்சேயின் சுல்தான், அலாவுதீன் அல்-காகர் ''(Alauddin al-Qahar),'' டெலி சுல்தானகம்வின் மீது படையெடுத்து தோற்கடித்தார். டெலி சுல்தானகம்வில் இருந்து ஜொகூர் ஆட்சியாளர்களை வெளியேற்றினார்.
கேள்வி: சொகூர் சுல்தானகம் - ஜொகூர் லாமா என்பது என்ன?
பதில்: அச்சே சுல்தான், பின்னர் டெலி சுல்தானகம்வில் இருந்து ஜொகூர் லாமா மீது தாக்குதலைத் தொடங்கினார். காரா கோட்டையும் ஜொகூர் லாமா நகரமும் அழிக்கப்பட்டன. அலாவுதீன் ரியாத் ஷா கைப்பற்றப்பட்டு அச்சேவுக்குக் கொண்டு வரப்பட்டார். பின்னர் அங்கு அலாவுதீன் ரியாத் ஷா கொல்லப் பட்டார். அவரின் மரணத்திற்குப் பின்னர் மர்கும் சாயிட் அச்சே ''(Marhum Syahid di Acheh)'' எனும் சிறப்பு பட்டம் அவருக்கு வழங்கப்பட்டது. அலாவுதீன் ரியாத் ஷாவிற்குப் பிறகு அவரின் மகன் இரண்டாம் முசாபர் ''ஷா (Muzaffar Shah II)'' ஆட்சிக்கு வந்தார்.
கேள்வி: சொகூர் சுல்தானகம் - ஜொகூர் சுல்தானகத்தின் ஆட்சியாளர்கள் பற்றி நீங்கள் என்ன அறிந்துள்ளீர்கள்?
பதில்: {| class="wikitable" |+ |- ! ஜொகூர் சுல்தான்கள் !! ஆட்சி காலம் |- ! மலாக்கா ஜொகூர் அரசமரபு |- | ஜொகூர் சுல்தான் இரண்டாம் அலாவுதீன் ரியாட் சா ||1528–1564 |- | ஜொகூர் சுல்தான் இரண்டாம் முசபர் சா || 1564–1570 |- | சுல்தான் அப்துல் ஜாலில் சா I || 1570–1571 |- | சுல்தான் அப்துல் ஜாலில் சா II || 1571–1597 |- | சுல்தான் அகமட் ரியாட் சா III ||1597–1615 |- | சுல்தான் அப்துல்லா மாயாட் சா ||1615–1623 |- | சுல்தான் அப்துல் ஜாலில் சா III ||1623–1667 |- | சுல்தான் இபுராகிம் சா ||1677–1685 |- | சுல்தான் மகமுட் II ||1685–1699 |- ! பெண்டகாரா அரசமரபு |- | சுல்தான் அப்துல் ஜாலில் சா IV ||1685–1699 |- ! மலாக்கா ஜொகூர் அரசமரபு |- | சுல்தான் அப்துல் ஜாலில் ரகமட் சா IV ||1718–1722 |- ! பெண்டகாரா அரசமரபு |- | சுல்தான் சுலைமான் பட்ருல் ஆலாம் சா ||1722–1760 |- | சுல்தான் அப்துல் ஜாலில் முவாசாம் சா ||1760–1761 |- | சுல்தான் அகமட் ரியாட் சா ||1761–1761 |- | சுல்தான் மகமுட் சா III ||1761–1812 |- | சுல்தான் அப்துல் ரகுமான் முவாசாம் சா ||1812–1819 |- | சுல்தான் உசேன் சா ||1819–1835 |- | சுல்தான் அலி இசுகந்தர் சா ||1835–1855 |- ! தெமாங்கோங் அரசமரபு |- | ராஜா தெமாங்கோங் இபுராகிம் ||1855–1862 |- | ஜொகூர் சுல்தான் அபு பக்கர் ||1886–1895 |- | ஜொகூர் சுல்தான் இபுராகிம் அல் மசூர் ||1895–1959 |- | ஜொகூர் சுல்தான் இசுமாயில் இபுராகிம் ||1859–1981 |- | ஜொகூர் சுல்தான் இசுகந்தர் ||1981–2010 |- | ஜொகூர் சுல்தான் இப்ராகிம் இசுகந்தர் ||2010–இன்று வரையில் |- |}